stanford-oval/wikipedia huggingface dataset:
Hänen Majesteettinsa Roope Ankka

Tarinan ensimmäinen sivu vuoden 2001 kirjassa Temppeliherrojen kätketty kruunu ja muita Don Rosan parhaita.
Hänen Majesteettinsa Roope Ankka (engl. His Majesty, McDuck) on Don Rosan vuonna 1989 Gladstone-kustantamolle tekemä 28-sivuinen ankkasarjakuva. Suomessa se on julkaistu ensi kerran vuonna 2001 kirjassa Temppeliherrojen kätketty kruunu ja muita Don Rosan parhaita. Tarinan päähenkilö on Roope Ankka, joka löytää rahasäiliönsä pihamaan kuolleesta kannosta messinkisen laatan. Yli 150 vuotta vanhan puun sisuksista löytyneessä laatassa lukee:
»7. päivänä kesä cuusa anno 1579: nimen Engelandin Elisabet Cuningattaren haldunotan temen maan, jota Nova Albionixi cutzuttakon, ja perustan tämän cuckulan päle Vancka Linnacken. Ilmoitti Francis Drake!»
Don Rosalle on tyypillistä, että hänen tarinansa sisältävät historiallisesti paikkansa pitäviä yksityiskohtia. Vuonna 1579 Sir Francis Drake todella rantautui jonnekin päin Kalifornian rannikkoa ja julisti seudun Englannin kruunun omaisuudeksi. Sittemmin Roopen kukkula, jolle Drake linnakkeensa tarinassa perusti, päätyi ankkamaailmassa Carl Barksin luoman Julle Ankanpään haltuun ja tarinassaan Lumikenttien kimallus (Last Sled to Dawson, 1988) Rosa kertoo, kuinka Roope ostaa kukkulan Jullen pojanpojalta Konradilta Klondiken kultaryntäyksen aikoihin.
Don Rosalle ovat tyypillisiä myös viittaukset elokuviin. Hänen Majesteettinsa Roope Ankan perusidea onkin lainattu vanhasta englantilaisesta elokuvasta Passi Pimlicoon, jossa joukko lontoolaisia saa tietää asuvansa muinaisen kuninkaan taannoin ulkomaiselle ruhtinaalle lahjoittamalla maa-alueella. Kun Roopen Konradilta ostama asiapaperi on kuningas Yrjö III:n lahjoitusmääräys, se tarkoittaa sitä, että kukkula, jolla Roopen rahasäiliö sijaitsee, on itsenäinen valtio, samalla tavalla kuin elokuvan lontoolaisten maa-alue. Tarinassa on lisäksi viittaus elokuvaan Zorron merkki sekä myös katkelmia elokuvasta Citizen Kane.
Tyypillisiä Don Rosalle ovat myös viittaukset hänen lapsuutensa rakkaimmat ankkasarjakuvat piirtäneen Carl Barksin tarinoihin. Hänen Majesteettinsa Roope Ankassa esiintyvä Julle Ankanpään patsas nähtiinkin ensi kerran Barksin tarinassa Maailman rikkain mies (Cornelius Coot Story, 1952). Sen lisäksi, että patsas esiintyy Rosan tarinassa, hän selittää myös patsaan käsissään pitämien maissintähkien merkityksen. Tämän lisäksi tarinassa vilahtavat myös Roopen skotlantilaisen sukulinnan haarniskat, jotka esiintyivät ensi kerran Barksin tarinassa Vanhan linnan salaisuus (The Old Castle’s Secret, 1948).
Juoni

Tarinassa Roope nimittää aluksi itsenäisen pikkuvaltionsa, jonka hän nimeää Roopelandiaksi, pääkaupungiksi käteisholvinsa nimeten sen Rooperiksi, sen jälkeen kun on muokannut rahasäiliönsä ulkomuotoa ”linnamaisemmaksi”. Tästä edetään siihen, että Roope alkaa vaatia valtiolta 50 vuoden veronpalautuksia, jotka upporikkaan Roopen kohdalla olisivat valtavat. Ongelmia kuitenkin ilmenee, kun Roopelandian alueelta katkaistaan sähköt sekä vesi- ja puhelinyhteydet. Kuten kaupungin virkamies toteaa, ”paikallisten laitosten ei ole lupa harjoittaa liiketoimia vieraiden valtioiden kanssa”. Ongelmat kasautuvat entisestään, kun paikalle ilmestyy Kärkky MacHinkula, jonka aikeena on kaapata Roopelandia itselleen. Apunaan hän käyttää Roopen tuttua vihollista Karhukoplaa. Lopussa Roope saa valtionsa takaisin, tosin saaden myös Karhukoplan vaivoikseen. Ankkalinnan pormestari saapuu kertoo Roopelle, että Ankkalinnan kaupunki on yhtä lailla Roopelle velkaa kunnallisveron vuoksi. Mutta veroprosentti pitäisi nostaa 99:ään, jotta veronpalautus saataisiin maksettua. Roope polttaa ”vahingossa” todistuspaperin ja väittää sulattaneensa alkuperäisen messinkilaatan kruunuksi, koska kruunumetalli on liian kallista. Viimeisessä kuvassa Roope ruokkii kyyhkysiä, ja linnunsiementen alta paljastuu messinkilaatta, eli hän poltti valtakirjan tahallaan, ja piilotti laatan, koska ei voi antaa kenenkään luulla hänen pehmenneen.
Holmsbun kirkko

| Holmsbun kirkko Holmsbu kirke |
| --- | --- |
 Kirkko vuonna 2007.
Sijainti:  Asker, Norja
Kirkkokunta:  Norjan kirkko
Hiippakunta:  Oslon hiippakunta
Rakentamisvuosi:  1887
Suunnittelija:  Jacob Wilhelm Nordan
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Holmsbu kirkko (norj. Holmsbu kirke) on Askerin kunnassa Akershusin läänissä Norjassa sijaitseva puinen pitkäkirkko vuodelta 1887.
Kuvia

Kirkkosali
Hautakappeli
Aiheesta muualla

Kuvia tai muita tiedostoja aiheesta Holmsbun kirkko Wikimedia Commonsissa
Hondurasin viittomakieli

Hondurasin viittomakieli (esp. Lengua de señas Hondureñas, LESHO) on kehittymässä oleva lähinnä kuurojen käyttämä viittomakieli, joka poikkeaa muista viittomakielistä. Sitä käytetään yli kymmenessä alkeiskoulussa. Kieltä ei ole onnistuttu standardisoimaan ja onkin todettu, että kielessä on erilaisia vivahteita eri osissa maata. Maan kuulovammaiset kokevat yleisesti muodostavansa etnolingvistisen kokonaisuuden ja pyrkivät yhtenäistämään viittomajärjestelmää. Kielen ISO 639 -tunnus on hds.
Hän varasti elämän

| Hän varasti elämän |
| --- | --- |
 Elokuvan juliste.
Ohjaaja:  Aarne Tarkas
Käsikirjoittaja:  Aarne Tarkas
Pääosat:  Risto Mäkelä
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus
Ensi-ilta:  3. elokuuta 1962
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Hän varasti elämän on suomalainen elokuva vuodelta 1962. Sen käsikirjoitti ja ohjasi Aarne Tarkas. Pääosassa on Risto Mäkelä.
Työnantajalleen suuttunut prokuristi Leino päättää varastaa yhtiön palkkarahat, 25 miljoonaa markkaa, joita hän on viemässä syrjäiselle työmaalle. Hän murhaa viattoman sivullisen ja lavastaa onnettomuuden polttamalla käytössään olleen auton ja sivullisen ruumiin, jota luullaan häneksi. Hän aloittaa rahojen turvin uuden elämän murhatun sivullisen nimellä pienessä maaseutupitäjässä, mutta menneisyys ei jätä häntä rauhaan.
Elokuvaa on luonnehdittu groteskiksi ja makaaberiksi mustalla huumorilla ladatuksi jännityselokuvaksi. Murhaajan mielipuolisuudessa on nähty yhtymäkohtia hieman aiemmin valmistuneeseen Alfred Hitchcockin Psykoon.
Aiheesta muualla

Hän varasti elämän Elonet.
Mustijärvi (Juupajoki, Kopsamo)

| Mustijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Juupajoki
Koordinaatit:  61°48′27″N, 24°36′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  oja Muhujärveen 
Järvinumero:  35.756.1.026
Mittaustietoja
Pinnankorkeus:  130,1 m  
Rantaviiva:  1,564 km  
Pinta-ala:  8,484 ha  
Saaria:  ei saaria 
 fiMustijärvi 
Mustijärvi  on Pirkanmaalla Juupajoen Petääjärvellä sijaitseva järvi.
Maantietoa

Järven pinta-ala on 8,5 hehtaaria ja se on 500 metriä pitkä ja 400 metriä leveä. Se sijaitsee Juupajoen itäpuolella ja Längelmäen pohjoispuolella olevalla mäkisellä ylänköalueella mäkien välisessä painaumassa. Sitä ympäröi eri suunnilta pienet jyrkkärinteiset mäet. Selvin mäki on sen koillispuolella sijaitseva Mustijärvenvuori. Se kohoaa yli 40 metrin korkeuteen ja se näkyy järvelle, vaikka se ei kohoakkaan aivan rannasta. Korkein ja suurin Markunvuori sijaitsee kuitenkin järven luoteispuolella. Sen rinteet alkavat nousta rannasta ja ne kohoavat heti 50 metrin korkuteen. Vuori on kauempana vieläkin korkeampi. Järvellä ei ole kartan mukaan saaria ja se on autio. Sen rantaviivan pituus on 1,6 kilometriä ja sen rannat ovat metsämaata. Järvelle tulee tie Petääjärveltä, ja se ohittaa järven seuraten sen länsirantaa.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Sahajoen valuma-alueeseen (35.756) se kuuluu. Järven vedenpinnan korkeus on 130,1 metriä mpy. Siihen on johdettu eteläpuolelta suon kuivatusojia. Järven oma laskuoja lähtee luoteispäästä kohti pohjoista, missä se laskee Tukkivuoren ja Markunvuoren välistä laaksoa myöten 780 metrin päässä sijaitsevaan Muhujärven Tukkilahteen. Ojalle tulee pudotusta 11,0 metriä.
Historiaa

Vuoden 1958 peruskartassa järven nimi oli kirjoitettuna ”Mustajärvi”. Se oli silloinkin asumaton ja järvelle tuli ainoastaan Ison Valkeajärven maatilalta polku, joka jatkui laskuojan viertä Muhujärven Tukkilahteen. Vasta vuoden 1986 peruskartassa on ensimmäiset metsätievaraukset piirretty näkyviin. Yksi tie ohitti järven länsirannan.
Icepeak

Icepeakin logo.
Icepeak on suomalainen, vuonna 1996 julkaistu vaatemerkki. Icepeak tarjoaa pääosassa ulkovaatteita, mutta myös sisävaatteita, kuten huppareita. Icepeakin vaatteet valmistetaan pääosin Kiinassa.
Icepeak on osa Luhta Sportswear Companya.
Talviolympialaisissa 2018 Suomen joukkueen asut olivat Luhta Sportswear Companyn omien suunnittelijoiden suunnittelemaa Icepeak-mallistoa.
Aiheesta muualla

Kotisivut
Hold It Against Me

| ”Hold It Against Me” Britney Spears |
| --- | --- | --- |

Singlen tiedot
 Albumilta: Femme Fatale
 Julkaistu: 11. tammikuuta 2011
 Tuottaja(t): Max Martin, Dr. Luke
 Tyylilaji: dancepop
 Kesto: 03.49
 Levy-yhtiö: Jive Records
Britney Spears muut singlet
| ”3” 2009 | ”Hold It Against Me” 2011 | ”Till the World Ends” 2011 |
Britney Spears esittämässä Hold It Against Me -kappaletta Femme Fatale -kiertueellaan vuonna 2011.
"Hold It Against Me" on Britney Spearsin ensimmäinen single hänen seitsemänneltä studioalbumiltaan Femme Fatale. Kappale julkaistiin 11. tammikuuta 2011. Kappaleen on tuottanut Dr. Luke ja Max Martin. Kappale debytoi Billboard Hot 100 -listan ykkösenä Yhdysvalloissa. Kappaleen musiikkivideo sai ensi-iltansa 17. helmikuuta 2011.
Kappaleet

Digitaalinen
Hold It Against Me – 3.49
UK Digital download / CD Single
Hold It Against Me – 3.49
Hold It Against Me (Instrumental) – 3.49
Digital Remixes EP
Hold It Against Me (Adrian Lux & Nause Radio) – 3.05
Hold It Against Me (JumpSmokers Club) – 6.02
Hold It Against Me (Ocelot Club) – 6.14
Hold It Against Me (Smoke 'N Mirrors Club) – 7.41
Hold It Against Me (Funk Generation Radio) – 3.48
Hold It Against Me (Tracy Young Ferosh Anthem Mix) – 8.38
Hold It Against Me (Abe Clements Radio) – 4.02
Listasijoitukset

| Maa (2011) | Paras sijoitus |
| --- | --- |
 Alankomaat: 20
 Australia: 4
 Belgia (Flanderi): 2
 Belgia (Vallonia): 1
 Englanti: 6
 Etelä-Korea: 1
 Espanja: 6
 Irlanti: 5
 Italia: 2
 Itävalta: 16
 Japani: 8
 Kanada: 1
 Norja: 2
 Ranska: 38
 Ruotsi: 9
 Slovakia: 3
 Suomi (singlelista, latauslista): 1
 Sveitsi: 7
 Tanska: 1
 Tšekki: 17
 Unkari: 33
 Uusi-Seelanti: 1
 Yhdysvallat Billboard Hot 100: 1
 Yhdysvallat Billboard Hot Dance Club Songs: 3
Hr. Ms. Bruinvis (S810)

| Hr>  Ms. Bruinvis |
| --- | --- |


Aluksen vaiheet
Rakentaja:  Rotterdamsche Droogdok Maatschappij, Rotterdam
Kölinlasku:  14. huhtikuuta 1988
Palveluskäyttöön:  5. heinäkuuta 1994
Tekniset tiedot
Uppouma:  2 450 t (pinnalla) 2 800 t (sukellus)
Pituus:  68 m
Leveys:  8,5 m
Syväys:  7,5 m
Koneteho:  3 132 kW
Propulsio:  Diesel-sähköinen
Nopeus:  11 solmua (pinnalla) 20 solmua (sukellus)
Miehistöä:  55
Aseistus
Aseistus:  4 × 533 mm torpedoputkea, joihin 20 × Honeywell Mk 48 tai Honeywell NT 37 -torpedoa
Hr. Ms. Bruinvis (runkonumero S810) on Alankomaiden kuninkaallisen laivaston Walrus-luokan sukellusvene.
Valmistus

Alus tilattiin 16. elokuuta 1985 Rotterdamsche Droogdok Maatschappijilta Rotterdamista, missä köli laskettiin 14. huhtikuuta 1988. Alus laskettiin vesille 1980-luvun lopulla.
Alus oli koeajoissa 4. maaliskuuta - 25. lokakuuta 1993, joiden aikana se vieraili kahdesti sekä Faslanessa Skotlannissa että Norjassa. Alus otettiin palvelukseen 5. heinäkuuta 1994.
Palvelus

Alus oli 2017 edelleen palveluksessa.
Icewind Dale II

| Icewind Dale II |
| --- | --- |

Kehittäjä:  Black Isle Studios
Julkaisija:  Interplay
Jakelija:  Wizards of the Coast ja GOG.com
Tuottaja:  Darren L. Monahan
Suunnittelija:  Joshua Eric Sawyer
Taiteilija:  Timothy Donley, Pete Meihuizen
Säveltäjä:  Inon Zur
Ohjelmoija:  Bernie Weir
Pelisarja:  Icewind Dale
Pelimoottori:  Infinity Engine
Julkaistu:  2002
Lajityyppi:  tietokoneroolipeli
Pelimuoto:  yksinpeli, moninpeli
Ikäluokitus:  ESRB: Teini-ikäisille  USK 12 
Alusta:  Mac OS, Windows
Jakelumuoto:  CD-ROM
Lisää peliartikkeleitaVideopelien teemasivulla
Infobox OK     : 
Icewind Dale II on Black Isle Studiosin kehittämä ja Interplayn vuonna 2002 julkaisema Icewind Dale-tietokoneroolipelisarjan videopeli. Peli on jatkoa Icewind Dale-pelille.
Icewind Dale II oli viimeinen Infinity Engine -pelimoottoria käyttänyt peli.
Toisin kuin edeltäjänsä, peli perustuu Dungeons & Dragons -roolipelin kolmannen laitoksen sääntöihin, jotka sallivat rotujen valita minkä tahansa hahmoluokan ja hahmoluokat voivat nyt käyttää mitä tahansa asetyyppiä. Peli tuo myös mukanaan kolmannen painoksen hahmoluokkia, kuten barbaarin, ja rotuja, kuten mustat haltiat (Drow).
Uudet hirviötyypit olivat toinen näkyvä muutos pelissä. Tämän lisäksi Jäätuulen laaksosta on tutkittavissa suurempi alue kuin edellisessä osassa.
Peliä kiiteltiin sen rytmityksestä, taustamusiikista ja lukuisista muutoksista verrattuna alkuperäiseen peliin. Vastapainona kehuille pelin graafisen ulkoasun kritisoitiin olevan aikaansa jäljessä, sillä hahmot olivat pelkkää sprite-grafiikkaa piirrettyjen taustojen päällä. Samaisen vuoden suuremmat julkaisut, Neverwinter Nights ja Morrowind veivät peliltä medianäkyvyyttä, mutta tästä  huolimatta Icewind Dale II sai arvosteluissa hyviä arvosanoja.
Hauskana triviana pelistä löytyy myös suomalainen kylä (Wandering Village), jossa asukkailla on perisuomalaisia nimiä, kuten Venla, Kyösti, Tahvo ja Leevi.
Aiheesta muualla

Icewind Dale II MobyGamesissa (englanniksi)
Nikotiinihappo

| --- | --- |


Nikotiinihappo
Systemaattinen (IUPAC) nimi
Pyridiini-3-karboksyylihappo
Tunnisteet
CAS-numero: 59-67-6
ATC-koodi: C04AC01
PubChem CID: 938
DrugBank: DB00627
Kemialliset tiedot
Kaava: C6H5NO2 
Moolimassa: 123.11 g/mol
Fysikaaliset tiedot
Tiheys: 1.473 g/cm³
Sulamispiste: 234–237 °C 
Liukoisuus veteen: Vähäliukoinen (15 g/l 20 °C)
Farmakokineettiset tiedot
Hyötyosuus: 60–76 %
Metabolia: Maksa, suurin annoksin jopa yli 80 % erittyy muuntumattomana
Puoliintumisaika: 20−30 min
Ekskreetio: Virtsa
Terapeuttiset näkökohdat
Raskauskategoria:  C(US)
Reseptiluokitus:  itsehoitovalmiste (FI)  
Antotapa: Nieltynä
Nikotiinihappo on pyridiinin meta-substituoituselvennä karboksyylihappo ja eräs niasiinin vitamiinimuoto toimien ihmisissä ja muissa eliöissä esiasteena NADH:lle ja NADPH:lle.
Suuria nikotiinihappoannoksia käytetään joissain maissa laskemaan veren kohonneita triglyseridi-, LDL- tai VLDL-pitoisuuksia pyrkien siten ehkäisemään ateroskleroosia. Suomessa ensisijainen hoito ovat kuitenkin statiinit. Nikotiiniamidi on myös niasiini, mutta se ei vaikuta veren lipidiarvoihin.
Nikotiinihappo löydettiin 1867. Sen toiminta vitamiinina havaittiin 1937. Sen veren lipidipitoisuuksia laskeva vaikutus havaittiin 1955.
Kemia

Nikotiinihappo on valkoinen kiteinen aine. Se on hajuton ja maistuu happamalta. Sen leimahduspiste on 193 °C, itsesyttymislämpötila on 580 °C ja irtotiheys 0,65–0,75 g/cm3. Se on vähäliukoinen veteen, etanoliin (12,5 g/l 20 °C:ssa) ja dietyylieetteriin. Sen vesiliuosten pKa on 4,85, absorptiomaksimi 260 nm ja molaarinen absorptiokerroin 2 800 M−1 cm−1. Se ei fluoresoi.
Nikotiinihappo on kuivana vakaa. Se on amfoteerinen voiden muodostaa suoloja emästen ja happojen kanssa. Sen karboksyylihapporyhmä voi pelkistyä, muodostaa estereitä ja anhydridejä. Pyridiinirenkaan typen elektronegatiivisuus tekee orto-asemanselvennä hiilestä reaktiivisen monien nukleofiilien kuten sulfiitti-, syanidi- ja hydridi-ionien kanssa. Nikotiinihapon 2 elektronia sisältävän hydridin siirto mahdollistaa sen osallisuuden eliöissä muun muassa elektroninsiirtoketjuun, jossa nikotiinihappo on NADH:n muodossa.
Hyperlipidemia

Suuret nikotiinihappoannokset nostavat veren HDL-pitoisuuksia, alentaen samalla veren lipoproteiini(a)-, VLDL-, LDL- ja triglyseridipitoisuuksia. Näitä vaikutuksia pidetään usein verisuoniterveyden kannalta suotuisina. Nikotiinihappoa käytetään siksi joissain maissa valtimoahtaumatautia eli ateroskleroosia ehkäisevänä lääkkeenä dyslipidemiaa potevilla.
Huolimatta nikotiinihapon vaikutuksista veren liporoteiineihin, sen käyttö ei tiettävästi alenna riskiä kuolla sydäninfarktiin tai aivoverenkiertohäiriöön.
Hyperlipidemia > Annostus

Nikotiinihappoa käytetään nopeasti ja hitaasti vapautuvina valmisteina. Nopeat valmisteet imeytyvät 30–60 minuutissa. Hitaat valmisteet imeytyvät 8–12 tunnissa – siksi niiden käytössä punastuminen ja muut välittömät sivuvaikutukset ovat vähäisempiä, mutta hitaasti imeytyvien valmisteiden käytössä ilmenee tiettävästi useammin maksalle haitallisia vaikutuksia.
Nopeasti vapautuvia nikotiinihappovalmisteita käytetään esimerkiksi aluksi 250 mg/vrk annoksin nieltynä. Annosta lisätään 4–7 päivän välein 1,5–2 g/vrk (1 500–2 000 mg/vrk) asti sietokyvyn mukaan. Sitten annostusta kasvatetaan tarvittaessa 2–4 viikon välein, mutta ylittämättä 6 g/vrk annostusta.
Hitaasti vapautuvia nikotiinihappovalmisteita käytetään esimerkiksi aluksi 500 mg/vrk annoksin nieltynä. Annosta lisätään vähitellen 4 viikon välein kunnes se on enintään 1–2 g/vrk.
Hyperlipidemia > Sivuvaikutukset

Eräs yleinen nikotiinihapon sivuvaikutus on verisuonten hetkellisestä laajentumisesta johtuva kasvojen ja muunkin yläruumiin punastuminen. Kasvojen punastumista ilmenee vähintään yli 50 mg annoksin ja muun ruumiin yli 500  mg annoksin. Punastuminen kestää usein 30–90 minuuttia ja siihen liittyvät pistelevät ja polttelevat ihotuntemukset sekä ihon kuumentuminen. Punastumista voidaan vähentää aspiriinilla tai laropiprantilla.
Muita mahdollisia sivuvaikutuksia ovat nokkosihottuma, silmäpussien turvotus, sidekalvontulehdus, nenävuoto, pahoinvointi, oksentelu ja ripuli. Pitkäaikaiskäytössä voi ilmetä ihon tummumista (hyperpigmentaatiota), poikkeava verensokerivaste syödyille hiilihydraateille, veren kohonnut virtsahappopitoisuus (hyperurikemiaa), mahahaavaumia, maksan suurentumista (hepatomegaliaa) ja ihon tai silmien keltaisuutta. Erityisen suuret kerta-annokset voivat aiheuttaa akuuttia maksan vajaatoimintaa ja esimerkiksi 20 g annoksen syöminen voi vaatia jopa maksan elinsiirron.
Hyperlipidemia > Vaikutusmekanismi

Nikotiinihappo sitoutuu agonistina rasvasoluissa hydroksikarboksyylihapporeseptori 2:teen eli HCA2R:ään (geeni HCAR2) eli GPR109A:han. HCA2R on adenylaattisyklaasia salpaava G-proteiinikytkentäinen reseptori, jonka takia sitoutuminen alentaa solujen cAMP-pitoisuuksia ja siten PKA-pitoisuuksia. PKA:n aktivoima hormoniherkkälipaasi vähentää siten triglyseridien hydrolyysiään rasvahapoiksi, joita vapautuu tällöin vähemmän vereen.
Nikotiinihappo alentaa edellä kuvatulla tavalla veren rasvahappopitoisuuksia hetkellisesti. Maksaan päätyy tällöin veren mukana vähemmän rasvahappoja. Usein esitetyn hypoteesin mukaan tällöin maksan VLDL:n tuotto vähenee. Vereen erittyvän VLDL:n väheneminen johtaa LDL:n vähenemiseen. Triglyseridien siirtyminen LDL:lälle vähenee ja vastaavasti HDL:n veripitoisuudet kasvavat. Tämä mekanismi ei tiettävästi pidä paikkaansa, sillä veren lipoproteiinipitoisuudet eivät laske ihmisillä spesifisten HCA2R-agonistien vaikutuksesta. Tästä esimerkki on SCH 900271, joka sitoutuu pääosin vain HCA2R:ään, muttei muihin reseptoreihin tai entsyymeihin toisin kuin epäspesifisempi nikotiinihappo. Lisäksi HCA2R:n puutos mutanttihiirillä ei estä nikotiinihapon vaikutuksia veren lipoproteiinipitoisuuksiin.
Nikotiinihappo myös estää maksassa diasyyliglyserolitransferaasi 2:n (DGAT2, EC-numero 2.3.1.20) ja PPARγ:n toimintaa, jotka ovat osa triglyseridien ja siten VLDL:n tuottoa. Tämä voi olla syy nikotiinihapon lipoproteiinivaikutuksiin.
Nikotiinihapon käytössä ilmenevä punastuminen johtuu ainakin osin prostaglandiinien vapautumisesta HCA2R-välitteisesti. Aluksi ihon Langerhansin soluissa HCA2R-sitoutuminen lisää Ca2+-pitoisuuksia, joka aktivoi fosfolipaaseja – pääosin fosfolipaasi A2:ta. Tämä vapauttaa soluvarastoista arakidonihappoa, joka on esiaste eikosanoideille. Syklo-oksigenaasi 1 (COX1) muodostaa prostaglandiini D2:ta (PGD2) ja prostaglandiini E2:ta arakidonihaposta. Hieman tämän jälkeen keratinosyyttien COX2:n toiminta lisääntyy ja sen PGD2:n tuotto kasvaa. PGD2 sitoutuu DP1-reseptoriin (geeni PTGDR1), jonka kautta punastumista aiheuttava suonten laajentuminen välittyy. Punastumista vähentävä laropiprantti on DP1-reseptorin antagonisti. Myöskin punastumista vähentävä aspiriini on COX1:n ja COX2:n salpaaja.
Aiheesta muualla

Nikotiinihapon kansainvälinen kemikaalikortti
Human Metabolome Database: Nicotinic acid
KEGG: Nicotinic acid
Liber Herbarum II: Nikotiinihappoa sisältäviä kasveja
SCH 900271
Hontšarivske

| Hontšarivske (Гончарівське) |
| --- | --- |
 vaakuna
 Tšernihivin alue Ukrainassa, alla kaupungin sijainti alueella
 Hontšarivske
 Koordinaatit: 51.299°N, 30.9276°E 
Valtio:  Ukraina
Alue:  Tšernihivin alue
Piiri:  Tšernihivin piiri
Väkiluku (2021):  3 368
Aikavyöhyke:  UTC+2
 – Kesäaika:  UTC+3
Postinumero:  15558
Suuntanumero(t):  +380 462
Infobox OKVirheellinen NIMI-arvo: 
Hontšarivske (ukr. Гончарівське) on kaupunkityyppinen taajama Ukrainan Tšernihivin alueella. Hontšarivske on osa Tšernihivin piiriä. Vuoden 2021 alussa Hontšarivsken taajamassa arvioitiin asuvan 3 368 henkeä. Hontšarivskeen on sijoitettu Ukrainan armeijan 1. panssariprikaati.
Näkymä Hontšarivskesta
Ukrainan armeijaa Hontšarivsken harjoitusalueella
Hän tanssi kanssa enkeleiden

| Hän tanssi kanssa enkeleiden Suvi Teräsniska |
| --- | --- | --- |

Tribuuttialbumin tiedot
 Julkaistu: 8. helmikuuta 2013
 Formaatti: CD / Digitaalinen
 Tyylilaji: iskelmä
 Kesto: 43.25
 Levy-yhtiö: Warner Music Finland
Listasijoitukset
  Suomen virallinen lista: 1.
Suvi Teräsniskan muut julkaisut
| Pahalta piilossa 2011 | Hän tanssi kanssa enkeleiden 2013 | Pohjantuuli 2013 |
Hän tanssi kanssa enkeleiden on Suvi Teräsniskan 8. helmikuuta 2013 julkaistu albumi, joka on tribuutti Yö -yhtyeelle. Se debytoi Suomen virallisen listan sijalla 1.
Albumin ensimmäisenä singlenä julkaistiin 7. joulukuuta 2012 kappale "Rakkaus on lumivalkoinen". Kappaleella "Särkyvää" on mukana Yö -yhtyeen solisti Olli Lindholm.
Kappaleet

Rakkaus on lumivalkoinen - 4.09
Pettävällä jäällä (feat. Oskari Teräsniska) - 3.47
Hän tanssi kanssa enkeleiden - 4.11
Kiertolainen - 3.51
Laulu rakkaudelle - 3.19
Särkyvää (feat. Olli Lindholm) - 4.38
Laulu meille kahdelle - 4.01
Enkelille (feat. Miina Mikkonen) - 3.23
Kultasiipi - 4.23
En saannut sua pilviin - 4.24
Vieraskirja - 3.18
Singlet

”En saanut sua pilviin” (2010)
”Särkyvää ft. Olli Lindholm” (2011)
”Rakkaus on lumivalkoinen” (12/2012)
Ian Brown (uimari)

Ian Robert Brown (s. 14. elokuuta 1965) on entinen australialainen vapaauimari. Hän edusti kaksi kertaa kotimaataan olympialaisissa. Hänen debyyttinsä tapahtui vuoden 1988 olympialaisissa. Hänen parhaaksi tuloksekseensa jäi neljä vuotta myöhemmin järjestettyjen olympialaisten viides sija miesten 400 metrin vapaauinnissa.
Hoikkarölli

| Hoikkarölli |
| --- | --- |

Uhanalaisuusluokitus
 Elinvoimainen  
Suomessa::  Silmälläpidettävä
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Yksisirkkaiset Monocotyledoneae
Kladi::  Commelinids
Lahko::  Poales
Heimo::  Heinäkasvit Poaceae
Alaheimo::  Pooideae
Tribus::  Poëae
Suku::  Röllit Agrostis
Laji::  clavata
Kaksiosainen nimi
 Agrostis clavata  Trin. 
Katso myös
   Hoikkarölli Wikispeciesissä   Hoikkarölli Commonsissa 
Infobox OKNimi-testi OKIUCN-testi OK: 
Hoikkarölli (Agrostis clavata) on röllien sukuun kuuluva heinäkasvi. Suomessa laji oli aiemmin vaarantunut, mutta vuoden 2019 uhanalaisuusarvioinnissa se luokiteltiin silmälläpidettäväksi.